I 2166
erobrede en udødelig tyran ved navn Vandal Savage
hele verden og myrdede min kone og søn.
Jeg har samlet et eliteteam
til at jagte ham gennem tiden og standse hans vej til magten.
Desværre bliver min plan modarbejdet
af dem, jeg havde svoret troskab,
Tidsherrerne.
I fremtiden bliver mine venner måske ikke helte,
men hvis det lykkes os,
vil de blive husket som legender.
Tidligere i Legends of Tomorrow. . .
Jeg er en Tidsherre.
Jeg laver diskrete ændringer i tidslinjen.
Halvdelen af hvad du har fortalt
om denne mission har vist sig at være løgn.
Lewis Snart, dømt for tyveri, væbnet røveri.
Du og hele din familie er forbrydere.
Det er indviklet med min familie.
Lazarus-hullet bragte mig tilbage,
men gav mig denne trang til at slå ihjel.
Du er præstinde Chay-Ara,
Jeg er Prins Keops og vi er kærester.
Jeg ved, du er værd at vente på.
Lad os smadre Savage.
-For Carter. -For Carter.
OLDTIDENS EGYPTEN 1700 F.KR.
Hvem er du?
Manden, som er kommet for at slå dig ihjel.
Vi er ankommet til Leipzig.
Hvor Vandal Savage sidst er observeret.
Og kaptajn, du bedes omgående gå til infirmeriet.
-Var hun ikke stabil? -Det troede jeg også.
Carter? Hvor er Carter?
Han er væk, Kendra. Det gør mig ondt.
-Gideon, sluk for den larm! -Javel, kaptajn.
Hvad er der sket?
Ms. Saunders fik et anfald.
Ja, men hvilken form for anfald?
Hvordan kunne du forlade ham?
-Er hun... -Infirmeriet har bedøvet hende,
men hendes tilstand forværres tilsyneladende.
Et stykke af dolken er knækket af
og er netop nu på vej mod hendes hjerte.
Kan vi ikke rejse til fremtiden
og få noget, der kan redde hende?
Dette fartøj er fra fremtiden,
og det har endnu ikke kunnet redde hende.
Kendra ville heller ikke overleve tidshoppet.
Jeg hører efter.
Altså: Carter Hall er død. Kæresten følger snart efter.
Vandal Savage har det godt i 1975, hvor vi nu er fanget.
Var det sådan, planen skulle gå, Rip?
Selvfølgelig ikke. Men missionen er enkel.
Vi standser Vandal her i fortiden og redder fremtiden.
-Enkel betyder ikke nem. -Det sagde jeg heller ikke.
Fordelen for en tidsherre er, at omfanget af historien
giver en et vist perspektiv.
Jeg har set mørkere dage.
Jeg har set mænd af stål dø og mørke riddere falde.
Og selv da fuldførte jeg min mission, uanset hvad.
Gideon, hvad er status?
Da Waverideren blev angrebet af Chronos, blev vores jumpship beskadiget.
Hvis du ikke reparerer det, kan vi ikke...
Øjeblik. "Jumpship"?
Et lille transportfartøj i bugen af Waverideren.
Du er mekaniker! Du kan kigge på det.
Automekaniker.
Rumskib.
Godt, hvis du har et sæt skruenøgler, skal jeg se, hvad jeg kan gøre.
Hvad med os andre? Skal vi bare sidde her?
Storartet idé, mr. Rory. Du er ikke så tykhovedet, som folk siger.
Tykhovedet. Betyder det dum?
Er det din søn? Han ligner dig.
Undskyld. Udlært snigmorder.
Vi sniger os ofte ind på folk.
Jeg vil gerne være lidt alene.
Du har ikke nogen plan, har du vel?
Og den tale handlede ikke om at overbevise os.
Den skulle overbevise dig.
Det virkede ikke, vel?
Ikke rigtig, nej. Derfor vil jeg være alene.
Vi kan ikke slå Savage ihjel.
Jeg kan se, du har fattet konceptet med udødelighed. Flot.
Måske kan vi sinke ham.
Ra's al Ghul har lært mig et par ting om at bekæmpe stærke modstandere.
"Kan du ikke dræbe fjenden, så svæk ham. Kan du ikke tage hans hoved,
så tag hans hjerte."
Mr. al Ghul var meget poetisk.
Dengang til våbenauktionen ville Savage sælge sin atombombe.
Penge er magt.
Tager vi Savages formue,
er han bare en almindelig fyr med en virkelig lang levealder.
Det ville forsinke hans plan om at få verdensherredømmet et par årtier.
Hvor gemmer Vandal Savage sine penge i 1975?
Knivfragmenterne er på vej gennem hendes kredsløbssystem.
Og du kan se, at de her nærmer sig hjertet.
-Hvad gør vi? -Stykkerne er bittesmå.
Selv fartøjets teknologi kan ikke neutralisere dem.
Det har vi heldigvis en teknologi, der kan.
Atom-dragten.
Jeg kan krympe og gå ind i hendes blod
og bruge fotonkanoner til at forstøve knivstykkerne.
Det er for risikabelt.
Vi bør først teste, om det nu er den bedste plan.
Det er ikke et elfenbenstårn. Der er ikke tid.
-Hør nu. -Jeg er ikke din elev mere.
-Det har du aldrig været. -Du kan ikke huske mig.
Havde du været min elev, havde du lært
principperne bag videnskabelige analyser, ikke al den brovten.
Der er ikke nok tid. Jeg gør det.
Gideon, hvor er Savages penge nu?
Dr. Boardman mente, at Savage har overdraget dem til Brümberg Gruppen,
verdens ældste bank.
-Jeg siger det til de andre. -Det behøver du ikke.
Jeg tager derind alene.
Jeg vil ikke have mere blod på hænderne.
Kun dit eget? Du går ikke derind uden forstærkning.
Jeg har taget jer alle sammen med under falske forudsætninger.
Carter ville stadig leve, hvis jeg ikke havde fået ham med.
Ingen er her mod deres vilje.
-Jeg kan ikke bringe hele teamet i fare. -Fint. Så bare mig.
Og du får ikke noget valg.
Jeg tager med ind i den bank.
Sagde I "bank"?
Der er ikke brug for jeres evner. Det er ren rekognoscering.
Vi ved, hvordan man tjekker banker ud. Vi er nærmest bankfolk.
Men vi tager pengene ud.
Ja, og når der skal stjæles noget,
skal jeg nok sige det til jer først.
Hør her, englænder. Jeg keder mig i den her blikdåse.
Og når jeg keder mig, gør jeg dumme ting.
Så så, vi er alle på samme side her.
Min hidsige ven og jeg ville bare hjælpe.
Det skal jeg huske.
Du skulle have ladet mig slå ham.
Ja, men så havde vi ikke fået fat i den her.
-Er du klar? -Ja.
Godt, hvor skal jeg hen?
Du er på vej ud af luftrøret. Du burde kunne se første stykke.
Næh. Har jeg overset det?
Det er stort som et isbjerg. Det er usandsynligt, at du overser det.
Det sagde de nok også på Titanic.
Jeg tror, jeg har fundet det.
Nu får jeg endelig noget ud af alle de spil Asteroids.
Hun får det bedre. Det virker vist.
Der er 19 fragmenter tilbage.
Raymond. Du er ikke færdig.
Jeg mister kerneopbevaring. Udstik en kurs ud herfra nu.
Undskyld mig.
Vi vil gerne deponere nogle arvestykker.
Beklager, dette er en privat bank.
Vi opbevarer ikke værdigenstande for under 10 millioner dollar.
Jeg er sikker på, det her rækker.
Guldmønter fra vraget af Esplinaden.
De er vurderet til 10 millioner dollar, stykket.
Det er en fornøjelse. De vil ikke fortryde Deres beslutning.
Brümberg Gruppen er kendt for sin diskretion.
Der skal vel underskrives en del papirer?
Det er ikke så galt. Vi forsøger at mindske bureaukratiet.
Jeg lægger den her ned i en bankboks,
og så beder jeg min sekretær gøre papirerne klar.
Interessant.
Her er optegnelser, som omhandler noget, de kalder Karret.
Vi har et problem.
Ja. Savages penge er her ikke.
Jeg prøver at finde dette Kar,
men jeg når det næppe, før vores nye ven er tilbage.
For at slå os ihjel.
Receptionisten havde en Beretta under skranken.
Vagterne er sydafrikanske lejesoldater.
De har brændemærker på halsen.
Og vores nye ven har hård hud på højre hånd
som en Kuroda-trænet fægter.
-Hvordan ved du det? -Jeg har samme hårde hud.
Så de har nok regnet ud,
at vi ikke er to Rockefeller'e, som lige har arvet.
Slap nu af. Hård hud beviser da ingenting.
De har vist afsløret os.
Sådan som I behandler jeres kunder,
må vi vist hellere gå et andet sted hen.
Sagde jeg ikke udtrykkeligt "ingen våben"?
Du kan takke mig senere.
Hvor mange knive har du?
Har du taget en kniv med til en sværdkamp?
Sara.
Sara, nej!
Jeg fandt ingenting på computeren. Vi skal bruge ham.
Hvad fanden skete der lige der?
Du ved, jeg er morder. Det var derfor, du tog mig med.
Det var ikke bare en morder på arbejde. Du var som et vildt dyr.
Du burde være den sidste til at dømme folk.
Jeg dømmer ikke, Sara. Jeg er bekymret.
Jeg troede, du vidste, hvordan jeg blev genoplivet, og hvad det gjorde ved mig.
Ja, i noget, der hed Lazarus-hullet.
Ja, og der er åbenbart en ulempe ved at blive vækket til live igen.
Min veninde Thea kalder det blodtørst.
Og det, mener jeg, er alt for pænt et ord.
Det er det også at kalde mig et vildt dyr.
Jeg er et uhyre.
Flot øse.
Ja, den når op på mach 3 på ingen tid. Rimelig sejt.
Hvordan ved du alt det?
En lille ting, de kalder manualen.
Har du også læst, hvordan man flyver den?
Måske. Hvorfor?
Vi skal en lille tur til Central City.
Der er en uvurderlig juvel, som skal befries fra sit fangenskab.
Jeg skal hjælpe jer med at stjæle noget. Nej, ellers tak.
Det var ikke et spørgsmål, Jax.
Carter er død. Kendra følger snart efter,
og Vandal Savage lever stadig og er i gang med gud ved hvad derude.
Og I tænker kun på at stjæle en diamant?
Det er en smaragd.
Tænker du nogensinde på andet end dig selv?
Ja, på penge.
Nej, jeg vil ikke hjælpe jer med at stjæle noget.
Hvis I vil skyde mig, så gør det.
Må jeg skyde ham?
Du er en modig knægt. Respekt for det.
Så vi skyder ikke nogen?
Du behøver ikke hjælpe os med at stjæle noget.
Vi skal bare ind til Central City.
Vi er tilbage, før nogen opdager, at vi var væk.
Selvom jeg ville hjælpe jer, og det siger jeg ikke, at jeg vil,
har fartøjet en sikkerhedslås.
Vi skal bruge adgangsnøglen.
Du skal ikke bilde mig ind, at du ikke gerne vil se, hvad den kan?
Jeg har fundet en måde,
så vi mere effektivt kan finde fragmenterne i ms. Saunders krop.
Næste gang er du bedre forberedt.
Der bliver ingen næste gang.
Kan du ikke lave dragten?
Det er ikke dragten.
Raymond, du må ikke tabe modet.
Vi er videnskabsmænd. Vi lærer af fiasko, og vi bliver ved.
Hun er ikke et eksperiment, men et menneske.
Det ved jeg.
Du må tro på, at det her virker.
Det gør jeg ikke. Jeg kan ikke redde hende.
Baseret på hvilke beviser? Er vi ikke empiriske tænkere?
Dr. Palmer, hvor mange mennesker har du mistet?
Et.
Hvem mistede du?
En, som stod dig nær.
Hvem var hun, Raymond?
Hvis du ikke kan huske mig,
har du godt nok mange personlige iagttagelser om mig.
Godt.
Du behøver ikke snakke med mig, men reparer dragten.
Det er den eneste chance, den stakkels pige har.
Jeg skal gøre det helt enkelt for dig, mr. Blake.
Du fortæller mig, hvor Vandal Savage gemmer sin formue,
og så lader vi dig gå uskadt herfra.
Vandal Savage.
Er det det navn, du kender ham under?
Lad os sige det, ja.
Og hvad er dit navn, Gareeb?
-Lad os lige være lidt alene. -Gareeb?
Det er en 4.000 år gammel legende,
fra da min herre første gang fik skænket evigt liv.
En fjende forsøgte at slå ham ihjel.
Hver en myte har sit uhyre, sin djævel.
For os i vores orden er det ham. Gareeb.
Hold du hellere din mund.
Hvis jeg var dig, ville jeg stikke af. Din ven kunne ikke dræbe min herre.
Han vil ikke kunne beskytte dig.
Jeg tvivler faktisk på, at han nogensinde har kunnet beskytte nogen.
Hvad mente han med, at du har forsøgt at dræbe Savage?
Glem det, Sara.
Nej, hvis vi skal det her...
Ja! Jeg har haft chancen for at dræbe Savage.
Jeg havde ham lige på kornet, og jeg tøvede.
Slip mig!
Jeg stillede dig et spørgsmål.
Hvem er du, Gareeb?
At slå ihjel er aldrig nemt, især ikke for en god mand.
Manden, som dræbte min kone og søn og mange andre koner og sønner,
og alligevel kunne jeg ikke...
Du er ikke et uhyre, fordi du dræber folk, Sara.
Men har man chancen for at hævne sin familie og ikke griber den,
så er man.
Vi prøver en gang til.
Tilbage efter mere.
Hvor er Savages formue?
Jeg er især interesseret i det, han kalder "Karret".
Karret er min herres mest værdsatte ejendel.
Glimrende. Hvor finder vi det?
I Greyhill-bygningen. Der er en sammenkomst i aften for at fejre det.
Og du vil tydeligvis have os med, så vi kan blive slået ihjel.
Tydeligvis.
Hvad er Karret?
Middelrigets prins Khufus jordiske rester.
Så vidt jeg ved, kender I ham som Carter Hall.
Hvad vil Savage gøre med Carters lig?
Der er vist kun én måde at få det opklaret på.
Gideon, find Greyhill-bygningen og sæt en kurs.
Vent, vi har en plan. Vi går efter Savages formue.
Ikke længere. Carters jordiske rester skal ikke skændes af det uhyre.
Han skal ikke vinde igen.
Og når Kendra vågner, og det gør hun på et tidspunkt,
kan hun få sagt ordentligt farvel.
Lad os i det mindste tage de andre med.
Gideon.
Mr. Snart, mr. Rory og mr. Jackson er ikke længere om bord.
Det kalder jeg et godt kup.
Tak, fordi du ikke satte ild til museet, partner.
Og dig, tak, fordi du ville køre flugtbilen.
Ja, lad os komme tilbage til fartøjet.
Nej. Vi har ét stop mere.
Hvad snakker du om?
Hadley Avenue 1629.
Hvad er der på Hadley Avenue?
Der voksede vi op. Det var derfor, du ville stjæle smaragden.
Så er det nok, Mick.
Du ville give din far den,
så han ikke ryger i fængsel for selv at stjæle den.
Var din far også tyv?
Og desværre ikke særlig dygtig.
Rip sagde, at vi ikke måtte bryde tidslinjen.
Du kunne blinke din egen eksistens væk.
Du ødelægger historien, mand.
Historien ødelagde mig først.
Jeg kender følelsen.
Hvad?
Af at mangle selvtillid, hvor usandsynligt det end måtte lyde.
Det var i 2002. Jeg underviste i kvantemekanik.
Og jeg havde én særligt begavet elev.
Han kunne løse Ehrenfests teorem på under en time.
Han var den eneste elev i alle mine år som underviser,
som har fået mig til at føle mig underlegen.
Den elev var dig.
Du var enestående.
Pludselig kan du huske, at du havde mig på dit hold?
Det har jeg hele tiden kunnet. Jeg nød bare at pille dig lidt ned.
Hvorfor siger du det nu?
Fordi jeg simpelthen ikke kan forene den skråsikre elev, jeg husker,
med den mand, som ikke tror, han vil kunne redde ms. Saunders liv.
Hvem mistede du, Raymond?
Min forlovede, Anna Loring.
Hun blev dræbt for to år siden under Starling-belejringen. For øjnene af mig.
Jeg kunne intet gøre.
Mit ben var brækket. Jeg kunne ikke nå hen til hende.
Jeg kunne bare se på,
mens de knækkede halsen på hende.
Jeg byggede dragten, fordi jeg lovede mig selv den nat,
at jeg aldrig igen ville være ude af stand til at hjælpe nogen.
Så da det fragment rev sig løs og ramte min dragt,
gik jeg i panik.
Jeg stivnede.
Raymond, du kunne ikke redde Anna,
men du kan redde Kendra.
Jeg tror på det. Jeg tror på den elev.
Han skal også bare selv tro på det.
Vi gør det.
Mr. Blake, velkommen. Jeg formoder, at mrs. Blake er bortrejst?
Det er en meget skarp betragtning.
Hvis I skal finde Karret, får I brug for min hjælp.
Nej, vi kan vist godt klare os uden.
Sara.
Jeg kom bare ned efter et glas vand.
Jeg hedder Leo.
Er du en af min fars venner?
På en måde.
Jeg tror nok, min far sover.
Må jeg fortælle dig noget, Leo?
Det er vigtigt.
Du må aldrig lade nogen såre dig. Aldrig nogensinde.
Ikke her. Og især
ikke her.
Uanset hvad, skal du altid passe godt på dig selv.
Er det forstået?
Det tror jeg nok.
Du holder dig kraftedeme fra min dreng, dit store svin.
Smut du bare ind i seng.
Af sted.
Tal hurtigt, eller du får en kugle.
Hvad laver du i mit hus?
Jeg gør dig en tjeneste.
Pas på.
Slap af.
Hvordan fanden har du...
Om to dage prøver du at stjæle den og bliver anholdt
og tilbringer fem år i Iron Heights.
Hvad snakker du om?
Drop det pis. Hvis jeg går ned i kælderen,
finder jeg plantegninger over Central City Museum.
Nu har jeg sparet dig besværet, og du bliver ikke anholdt.
Hvor ved du det fra?
Jeg vil også vide, hvis du så meget som tænker på at slå din kone og søn.
Jeg ved, hvem du er. Jeg kender den mand, du bliver.
Jeg er så tæt på at gøre en ende på dig lige nu.
Men hvis jeg gør det, bliver min søster ikke født, så du slipper.
Din søster?
Du forsvandt vist ikke fra tidslinjen.
-Åbenbart ikke. -Men?
Jeg troede måske bare, det ville føles anderledes.
Englænderen siger, det tager tid, før tiden ændres.
Hvad ville du ændre?
Min far var aldrig Årets Far,
men i det mindste lagde han aldrig hånd på nogen af os.
Før han kom i fængsel. Og det kommer han ikke nu.
Lad os komme væk.
Vi skulle nok have ladet Blake vise os rundt.
Måske er der en mindre iøjnefaldende måde at rekognoscere på.
Må jeg?
Jeg danser ikke så godt.
Så fører jeg.
Af et uhyre at være danser du nu ret yndefuldt, ms. Lance.
-Du skal ikke gøre nar. -Det gør jeg ikke.
Jeg ser dig heller ikke som et uhyre.
Jeg ser en, som pines af en appetit, hun ikke kan kontrollere.
Der findes ingen magisk kur mod det, jeg fejler.
Selvfølgelig gør der det! Det kaldes "at få det bedre".
Da min familie blev dræbt, troede jeg ikke, jeg kunne fortsætte.
Men det gjorde jeg.
Sandheden er, at vi er velsignet eller forbandet
med trangen til at komme videre og leve næste dag.
At få det bedre.
Det får du det også, Sara.
Måske kan jeg begynde med ikke at slå de to ihjel.
De har samme ar som vores venner i banken.
Sydafrikanske lejesoldater. Hvorfor sagde du ikke det?
Damerne først.
Her er adgang forbudt.
Jeg leder bare efter dametoilettet.
Har du en plan for at få ham ud?
Ja, der går en vareelevator ned til en læsserampe.
Gideon kommer med Waverideren.
Gid vi vidste, hvad Savage ville gøre med Carters lig.
Hvorfor bliver I ikke og finder ud af det?
Gareeb. Mr. Blake har fortalt så meget om Dem.
Jeg har fundet tre fragmenter.
Jeg kan se dem nu. Hold op, de er store!
Husk, at den første eksplosion skaber mindre stykker. Du skal...
Hvordan klarer Jax at have dig i hovedet?
Jeg tror, han finder min tilstedeværelse beroligende.
Det tvivler jeg stærkt på.
Sigtesystemet er overbelastet.
Fokuser, Raymond. Husk, du kan godt.
Det er ikke dragten, men dig, Kendra har brug for nu.
Flot klaret! Der mangler kun ét stykke.
Jeg kan se det. Det er større end de andre.
Du gjorde det!
Flot klaret. Jeg kunne ikke være mere stolt.
Jo, måske hvis du virkelig kunne huske mig som din elev.
Lige omkring nøglebenet huskede jeg noget.
Hvordan jeg løste Ehrenfests teorem
to år efter, at jeg studerede hos dig.
Hvorfor sagde du så, du kunne huske mig?
Fordi du trængte til et skub.
Så det om, at jeg var enestående...
Var formentlig sandt.
Sagen er, at jeg har haft mange enestående elever gennem årene.
Jeg kan umuligt huske dem alle.
Jeg var ret fantastisk.
Hvis det var sandt, havde jeg nok givet dig en højere karakter.
Jeg mente i aften.
Ja.
Den karakter kan jeg ikke være uenig i.
Hvad vil I gøre med liget af Carter?
I får se. Mr. Blake fortæller os, at I håbede at stjæle herrens formue.
Men selvom penge kan gøre nytte, er de ikke kilden til hans magt.
Hvad er så?
Det vil vi vise jer.
Vi har utallige medlemmer, alle tiltrukket af manden, som er immun over for døden.
Rigdom er ikke magt.
Tro er.
Goddag, Gareeb.
Hvor længe er det siden? 4.000 år?
Du ser godt ud.
Da du og dine venner angreb min villa i St. Roch,
var jeg bange for, at jeg ikke ville få chancen for at møde dig igen.
Men hvis der er noget, jeg har lært på 4.000 år,
er det tålmodighed.
Og denne gang skulle jeg kun vente én kort dag.
I vil sikkert gerne kende mine planer for liget afjeres ven.
Jeg har allerede hans livsessens, men hans blod kan også bruges.
Jack the Ripper har vist mig fordelene
ved at skære halspulsåren over.
Nå, hvad sker der nu?
For flere århundreder siden opdagede jeg, at selvom udødeligheden kun er min,
kan jeg godt lade mine trofaste støtter smage på den,
så de kan leve 100 år ekstra.
De har problemer.
Hun hallucinerer vist.
Rip og Sara, I må redde dem. Vandal. Carter!
Greyhill-bygningen. Carter, Rip, Sara!
Gideon, søg efter "Greyhill-bygningen".
Det har jeg gjort for kaptajnen,
som er der nu med ms. Lance.
Er de taget af sted uden os?
Det er et palæ nogle kilometer væk.
Der afholdes et privat arrangement.
Hvordan kunne Kendra vide det?
I må redde dem!
-Hvad sker der? -Jeg ved det ikke.
Da vi mødtes, spurgte jeg dig, hvem du var, kan du huske det?
Det var det forkerte spørgsmål.
Jeg skulle have spurgt hvorfor. Hvorfor ville du dræbe mig?
Hvad har jeg gjort for at fortjene det had, jeg ser brænde i dine øjne?
Har jeg taget noget fra dig?
Nogen?
Fingrene væk.
Din hustru, går jeg ud fra.
Hun er yndig.
Drengen har dine øjne.
Jeg vil sørge for at have billedet på mig.
Jeg husker ikke at have dræbt dem...
...endnu.
Jeg har vist meget at glæde mig til.
-Gideon, få fat i Jefferson. -Mr. Jackson er ikke om bord.
Jeg vil ikke vide det.
Han er med mr. Snart og mr. Rory på vores jumpship. Jeg stiller dig igennem.
Jefferson?
Jefferson, hvor er I?
Det er ikke en kort historie.
Vi har ikke tid. Gideon uploader koordinaterne på Greyhill-bygningen.
Rip og Sara er i fare.
Vi er på vej, professor.
Det her er jo perverst.
Nej, det her er den magt, du ikke har noget håb om at slå.
Alle her har svoret at leve og dø, som jeg befaler.
Hvorfor? Fordi de ser mig som en gud!
Jeg har ondt af dig.
Du aner ikke, hvordan det er at have folk,
der vil følge en helt til helvedes port.
Jeg har faktisk en lille anelse.
Lad os så få gang i festen.
Her er vores invitation.
Det må jeg sige. Jeg troede ikke, du var Eyes Wide Shut-typen.
-Pistol. -Her.
I kom.
Vi er et team. Husk det næste gang.
Så er det nok!
Få Carters lig ud herfra. Sara.
Den klarer jeg.
Løb. Jeg tager mig af Savage.
Held og lykke med det.
Det her er for Miranda og Jonas.
Nu kender jeg i det mindste deres navne.
Miranda og Jonas.
Jonas.
Jeg vil hele, og så vil jeg genopstå.
Og så vil jeg simpelthen vente.
Jeg glæder mig til at møde dem.
Sara. Sara!
Gideon, tjek lige tidslinjen. Vandal Savage.
Tidslinjen er uændret, kaptajn.
Du ved bedre end nogen, at Savage er udødelig.
Han kan ikke dræbes med traditionelle midler.
Og derfor skal du finde ud af, hvor i historien han optræder næste gang.
-Hvordan har hun det? -Bedre.
Tak for det, du gjorde for Carter.
Tro mig, det var en holdindsats. Ligesom din bedring åbenbart var.
Jeg gjorde faktisk alt det fysiske arbejde,
og professoren kom med moralsk opbakning.
Det var så lidt.
Nu skal vi bare finde en måde
at vriste Amon-dolken ud af Savages hånd og over i din.
Jeg har ikke lige mod på at møde ham lige nu.
Nej, men det får du. Vi hjælper dig med at blive klar.
Måske forstod du mig ikke. Jeg bad om den nye tidslinje, Gideon.
POLITIET PÅGRIBER LEWIS SNART
Det er den nye. Om to dage
bliver din far anholdt
for at ville sælge smaragden til en forklædt politimand.
Det dumme svin.
Han bliver idømt fem år i Iron Heights.
Trods din indgriben forbliver hans fremtid uændret.
Du forsøgte at redde ham. Det må da tælle for noget.
Det gør det åbenbart ikke.
Kom.
Hvad skal vi nu?
Sige farvel.
Forleden dag forsøgte jeg at finde nogle inspirerende ord.
Ord, der kunne give os håb oven på alle vores tab.
Men det er jer, der har inspireret mig.
Først professor Boardman og så Carter.
Deres heltemod er
en inspiration for os alle
og en påmindelse om, at ét menneske alene ikke kan redde verden.
Kom tilbage til mig.
Tak.
Til jer begge to.
Det gør mig ondt, Kendra.
Jeg tror, Anna ville have været stolt.
Ligesom jeg er.
Gideon, gør klar til afgang.
Er der nogen efter os?
Nej, men jeg vil tro, at det er cirka nu,
det går op for museet, at deres smaragd er væk.
Skal jeg sige undskyld?
Beklager, men jeg beklager ikke.
Det er fint, mr. Rory, for I fortjener en undskyldning.
Jeg burde have fortalt,
at det ikke var mit første forsøg på at dræbe Savage.
Det lykkedes mig ikke...
Fordi du ikke havde os.
Ja, dr. Palmer og jeg havde jo hænderne fulde
med at hjælpe ms. Saunders, men nu hvor hun er på benene...
-Kører vi på fuld styrke igen. -Så godt vi kan uden Carter.
Det er sandt.
Men der er ingen grund til at fortsætte længere,
medmindre vi alle, inklusive mig selv,
forpligter os til at samarbejde.
Du svigter ikke os, og vi svigter ikke dig. Aftale?
Jeg har udført min gennemgang af tidslinjen.
Jeg beregner 98 procent sandsynlighed for, at Savage genopstår i 1986.
Sæt kursen, Gideon.
Vi er vist på vej til 80'erne. Så er det frem med hængerøvsbukserne.
Hvad er hængerøvsbukser?
Oversættelse: Elisabeth F. Hansen, Deluxe
Danish